### NN 112/2015 (16.10.2015.), Odluka o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2015. godinu

VLADA REPUBLIKE HRVATSKE

2164

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), a u vezi s točkom V. Odluke o osnivanju Povjerenstva za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2015. godinu (»Narodne novine«, broj 78/15), Vlada Republike Hrvatske je na sjednici održanoj 14. listopada 2015. godine donijela

ODLUKU

O RASPODJELI SREDSTAVA ZA FINANCIRANJE KULTURNIH, OBRAZOVNIH, ZNANSTVENIH, ZDRAVSTVENIH I OSTALIH PROGRAMA I PROJEKATA OD INTERESA ZA HRVATSKI NAROD U BOSNI I HERCEGOVINI IZ SREDSTAVA DRŽAVNOG PRORAČUNA REPUBLIKE HRVATSKE ZA 2015. GODINU

I.

Sredstva iz Državnog proračuna Republike Hrvatske za 2015. godinu, osigurana na stavkama Državnog ureda za Hrvate izvan Republike Hrvatske, Glavi 03205, Aktivnosti A862020 »Poticaji za obrazovanje, kulturu, znanost i zdravstvo u BiH – Međunarodna razvojna suradnja« u iznosu od 18.000.000,00 kuna i Aktivnosti A862021 »Programi Hrvata izvan RH – Međunarodna razvojna suradnja« u iznosu od 2.000.000,00 kuna, u ukupnom iznosu od 20.000.000,00 kuna, raspoređuju se za financiranje sljedećih programa i projekata:

1. programima i projektima iz područja

    obrazovanja i znanosti                         5.350.000,00 kuna

2. programima i projektima iz područja

    zdravstva                                            5.260.000,00 kuna

3. programima i projektima iz područja

    kulture                                                5.000.000,00 kuna

4. programima i projektima iz ostalih

    područja                                             4.390.000,00 kuna

    ukupno:                                             20.000.000,00 kuna.

II.

Ministarstvo kulture i Državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz područja kulture.

Ministarstvo znanosti, obrazovanja i sporta i Državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz područja obrazovanja i znanosti.

Ministarstvo zdravlja i Državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz područja zdravstva.

Državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz ostalih područja.

III.

Ugovori o financijskoj potpori za provedbu odobrenih programa/projekata iz navedenih područja potpisat će se po donošenju ove Odluke, odnosno nakon njezine objave u »Narodnim novinama«.

IV.

Nadzor provedbe programa/projekata iz područja kulture obavljat će Ministarstvo kulture i Državni ured za Hrvate izvan Republike Hrvatske.

Nadzor provedbe programa/projekata iz područja obrazovanja i znanosti obavljat će Ministarstvo znanosti, obrazovanja i sporta i Državni ured za Hrvate izvan Republike Hrvatske.

Nadzor provedbe programa/projekata iz područja zdravstva obavljat će Ministarstvo zdravlja i Državni ured za Hrvate izvan Republike Hrvatske.

Nadzor provedbe programa/projekata iz ostalih područja obavljat će Državni ured za Hrvate izvan Republike Hrvatske.

Ministarstvo vanjskih i europskih poslova obavljat će nadzor provedbe programa/projekata iz svih područja zajedno s resornim ministarstvom i Državnim uredom za Hrvate izvan Republike Hrvatske.

V.

Nadzor provedbe programa/projekata obavljat će se putem dostavljenih financijskih izvještaja i nadzorom na terenu.

VI.

Popis odobrenih programa i projekata iz područja kulture, obrazovanja i znanosti, zdravstva i ostalih područja iz točke I. ove Odluke sastavni je dio ove Odluke.

VII.

Ova Odluka stupa na snagu danom donošenja, a objavit će se u »Narodnim novinama« i na službenoj mrežnoj stranici Državnog ureda za Hrvate izvan Republike Hrvatske.

Klasa: 022-03/15-04/469

Urbroj: 50301-21/21-15-2

Zagreb, 14. listopada 2015.

Predsjednik

Zoran Milanović, v. r.

|  |  |  |  |  |
| --- | --- | --- | --- | --- |
| POPIS ODOBRENIH PROGRAMA I PROJEKATA IZ PODRUČJA OBRAZOVANJA I ZNANOSTI ZA FINANCIRANJE IZ DRŽAVNOG PRORAČUNA ZA 2015. | | | | |
| Redni broj | NAZIV PROGRAMA | MJESTO | NAZIV INSTITUCIJE | ODOBRENI IZNOS (kn) |
| 1 | Osnivanje informacijsko-tehnološko-inovacijskog centra (ITIC) | Mostar, Hercegovačko-neretvanska županija | Fakultet prirodoslovno-matematičkih i odgojnih znanosti Sveučilišta u Mostaru | 300.000,00 |
| 2 | Studentski dom za siromašnije studente, Međunarodni istraživački centar za dijalog, pučka kuhinja i BookCrossing | Mostar, Hercegovačko-neretvanska županija | Franjevački samostan sv. Petra i Pavla | 1.400.000,00 |
| 3 | Dogradnja Dječjeg vrtića »Bajka« Posušje | Posušje, Zapadnohercegovačka županija | Javna ustanova Dječji vrtić »Bajka« Posušje | 400.000,00 |
| 4 | Potpora radu Opće gimnazije – plaćanje djelatnika | Banja Luka, Republika Srpska | Opća gimnazija Katoličkog školskog centra | 720.000,00 |
| 5 | Vanjska i unutarnja stolarija na športsko kulturnom centru u Orašju | Orašje, Posavska županija | Općina Orašje | 400.000,00 |
| 6 | Dogradnja Osnovne škole »Ruđera Boškovića« Grude | Grude, Zapadnohercegovačka županija | Općina Grude | 600.000,00 |
| 7 | Projekt izgradnje namjenske učionice »Stvaraonice« i obnove učionica | Ljubuški, Zapadnohercegovačka županija | Osnovna škola Marka Marulića Ljubuški | 130.000,00 |
| 8 | Završetak uređenja nadograđenog aneksa Osnovne škole (Mala škola) – II. (završna faza) | Žepče, Zeničko-dobojska županija | Osnovna škola Žepče | 300.000,00 |
| 9 | Rekonstrukcija krovišta s izradom potkrovlja | Livno, Hercegbosanska županija | Srednja strukovna škola Silvija Strahimira Kranjčevića | 600.000,00 |
| 10 | II. faza izgradnje Srednje škole | Novi Travnik, Županija Središnja Bosna | Srednja škola »Novi Travnik« | 500.000,00 |
| UKUPNO PROJEKTI OBRAZOVANJE I ZNANOST | | | | 5.350.000,00 |
| POPIS ODOBRENIH PROGRAMA I PROJEKATA IZ PODRUČJA ZDRAVSTVA ZA FINANCIRANJE IZ DRŽAVNOG PRORAČUNA ZA 2015. | | | | |
| Redni broj | NAZIV PROGRAMA | MJESTO | NAZIV INSTITUCIJE | ODOBRENI IZNOS (kn) |
| 1 | Nabava tri ultrazvučna aparata za:  1. Dom zdravlja Kreševo: 200.000,00 kn  2. Dom zdravlja Busovača: 250.000,00 kn  3. Opća bolnica Jajce: 250.000,00 kn | Kreševo, Županija Središnja Bosna | Dom zdravlja Kreševo provest će postupak objedinjene nabave | 700.000,00 |
| 2 | Nabava medicinske opreme | Stolac, Hercegovačko-neretvanska županija | Dom zdravlja Stolac | 260.000,00 |
| 3 | Obnova poplavljene Obiteljske ambulante Vidovice | Orašje, Posavska županija | Dom zdravlja Orašje | 100.000,00 |
| 4 | Izgradnja šeste lamele u Hrvatskoj bolnici »Dr. fra Mato Nikolić« Nova Bila | Nova Bila, Županija Središnja Bosna | Hrvatska bolnica »Dr. fra Mato Nikolić« | 2.500.000,00 |
| 5 | Projekt rekonstrukcije krova Hemodijalize i nabave medicinske i nemedicinske opreme | Mostar, Hercegovačko-neretvanska županija | Sveučilišna klinička bolnica Mostar | 1.700.000,00 |
| UKUPNO PROJEKTI ZDRAVSTVO | | | | 5.260.000,00 |
| POPIS ODOBRENIH PROGRAMA I PROJEKATA IZ PODRUČJA KULTURE ZA FINANCIRANJE IZ DRŽAVNOG PRORAČUNA ZA 2015. | | | | |
| Redni broj | NAZIV PROGRAMA | MJESTO | NAZIV INSTITUCIJE | ODOBRENI IZNOS (kn) |
| 1 | Projekt obnove Franjevačke knjižnice Mostar | Mostar, Hercegovačko-neretvanska županija | Franjevačka knjižnica Mostar | 300.000,00 |
| 2 | Sanacija crkve u Kraljevoj Sutjesci – Faza III – dio tri, fasada objekta crkve | Kraljeva Sutjeska, Zeničko-dobojska županija | Franjevački samostan »Sv. Ivana Krstitelja« u Kraljevoj Sutjesci | 400.000,00 |
| 3 | Nastavak izgradnje Franjevačkog muzeja u Kreševu | Kreševo, Županija Središnja Bosna | Franjevački samostan sv. Katarine Kreševo | 400.000,00 |
| 4 | Obnova porušenog i devastiranog samostana Guča Gora | Guča Gora, Županija Središnja Bosna | Franjevački samostan Guča Gora | 1.000.000,00 |
| 5 | Izvođenje II. faze radova na unutarnjem uređenju crkve Uznesenja BDM u Jajcu | Jajce, Županija Središnja Bosna | Franjevački samostan sv. Luke Jajce | 500.000,00 |
| 6 | Rekonstrukcija zgrade sjemeništa s osnovnim sadržajem knjižnice i muzeja | Široki Brijeg, Zapadnohercegovačka županija | Franjevački samostan Uznesenja BDM Široki Brijeg | 500.000,00 |
| 7 | Hrvatska enciklopedija BiH – treći svezak | Mostar, Hercegovačko-neretvanska županija | Hrvatski leksikografski institut Bosne i Hercegovine | 300.000,00 |
| 8 | Rekonstrukcija i adaptacija Hrvatskog doma (doma kulture) u Derventi | Derventa, Republika Srpska | Hrvatsko kulturno društvo Napredak Derventa | 300.000,00 |
| 9 | Završetak gradnje, unutarnje i vanjsko uređenje Kulturnog doma (EDUKS-a) u Gorici-Strugama | Gorica, Čapljina, Hercegovačko-neretvanska županija | Hrvatsko kulturno-umjetničko društvo »Zora« Struge-Gorica, Čapljina | 300.000,00 |
| 10 | Obnova krova i centralnog grijanja u Javnoj ustanovi za kulturu »Hrvatski dom« Kupres | Kupres, Hercegbosanska županija | Javna ustanova za kulturu »Hrvatski dom« Kupres | 400.000,00 |
| 11 | Manifestacija »Dani Matice hrvatske u Sarajevu 2015.« | Sarajevo, Sarajevska županija | Udruga »Matica hrvatska u Sarajevu« | 100.000,00 |
| 12 | Kazalište za sve: Abeceda književnosti | Mostar, Hercegovačko-neretvanska županija | Udruga Hrvatska kulturna zajednica Troplet | 300.000,00 |
| 13 | Dani hrvatskog filma Orašje 2015. | Orašje, Posavska županija | Udruga filmski festival Dani hrvatskog filma | 100.000,00 |
| 14 | West Herzegowina Fest No.13 – Međunarodni festival stvaralaštva | Široki Brijeg, Zapadnohercegovačka županija | Hrvatska glazbena unija Županije Zapadnohercegovačke Široki Brijeg – »HGU Široki Brijeg« | 100.000,00 |
| UKUPNO PROJEKTI KULTURA | | | | 5.000.000,00 |
| POPIS ODOBRENIH PROGRAMA I PROJEKATA IZ OSTALIH PODRUČJA ZA FINANCIRANJE IZ DRŽAVNOG PRORAČUNA ZA 2015. | | | | |
| Redni broj | NAZIV PROGRAMA | MJESTO | NAZIV INSTITUCIJE | ODOBRENI IZNOS (kn) |
| 1 | Izgradnja dvotračnog mosta preko rijeke Usora, općina Usora | Usora, Zeničko-dobojska županija | Općina Usora | 900.000,00 |
| 2 | Dom za starije i nemoćne osobe Dr. Ivan Evanđelist Šarić, Kiseljak-Lug | Sarajevo, Sarajevska županija | Caritas Vrhbosanske nadbiskupije Sarajevo | 1.700.000,00 |
| 3 | Zbrinjavanje hrvatskih obitelji iz općine Maglaj nastradalih u poplavama i klizištima 2014. iz općine Maglaj | Maglaj, Zeničko-dobojska županija | Udruga dragovoljaca i veterana Domovinskog rata HVO iz Maglaja | 250.000,00 |
| 4 | Stvaranje preduvjeta za održivi povratak: Rekonstrukcija putnog pravca Križ – Sastavci u ukupnoj dužini od 6.050 m | Borovica, Zeničko-dobojska županija | Udruga građana »Naš dom Borovica« Borovica-Vareš | 240.000,00 |
| 5 | Rekonstrukcija – asfaltiranje puta Drijenča (općina Čelić) – Obodnica Gornja (općina Tuzla) | Čelić, Tuzlanska županija | Udruga mladih Drijenča | 500.000,00 |
| 6 | Izgradnja dnevnog centra za djecu s posebnim potrebama | Ljubuški, Zapadnohercegovačka županija | Općina Ljubuški | 800.000,00 |
| UKUPNO PROJEKTI OSTALA PODRUČJA | | | | 4.390.000,00 |
| SVEUKUPNO OBRAZOVANJE I ZNANOST, ZDRAVSTVO, KULTURA I OSTALA PODRUČJA | | | | 20.000.000,00 |

112 16.10.2015 Odluka o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2015. godinu